bluuebunny/crossref_metadata_2025 huggingface dataset:
Παιδεία και ιδεολογία
Authors: Λαζανάς Παναγιώτης
Published: August 2021

Ως πειστικές θεωρίες που αποτελούν κοινό τόπο των συλλογικών βιωμάτων των ανθρώπων, αλλά και ως πλέγματα πεποιθήσεων εκ των προτέρων επιβεβλημένα κι αναπόφευκτα στην πολιτική βούληση, οι ιδεολογίες διεισδύουν στον εκπαιδευτικό θεσμό και κατορθώνουν να διαρρυθμίζουν την κοινωνικοποιητική αποστολή του: διαφυλάσσουν τους μύθους της κοινωνίας, διαδίδουν τις κυρίαρχες αξίες, κατανέμουν ρόλους και συμπεριφορές, επιδιώκουν την ομοιομορφία και κατασκευάζουν, εντέλει, τους συνεργάσιμους, τους έμπιστους και τους ανώριμους πολίτες. Με δεδομένο, λοιπόν, το γεγονός ότι κάθε εκπαιδευτικό σύστημα υπάγεται στον κρατικό μηχανισμό που το εισηγείται και το θεσμοθετεί, αλλά και ότι η στενή σχέση ιδεολογίας και παιδείας επισυμβαίνει στο κοινωνικό και πολιτισμικό περιβάλλον της εκάστοτε εξουσίας, η παρούσα μελέτη επιχειρεί να καταδείξει τις εκπαιδευτικές (αλλά και όχι μόνον) προσπάθειες των κυβερνητικών –και μη- εξουσιών στην ελληνική ημιπεριφέρεια της δεκαετίας του ’60 και συγκεκριμένα: πώς, με το πρόσχημα της κομμουνιστικής απειλής, επανεγκαθιδρύθηκε η κυριαρχία του παλαιού συντηρητικού συστήματος, πώς παλινορθώθηκε η παράδοση του “ενός έθνους” και πώς το “κοινό καλό” συμπορεύθηκε με το δυτικό αναπτυξιακό μοντέλο∙ αλλά και γιατί η εκπαίδευση συνδέθηκε με τις απαιτήσεις του τεχνοκρατισμού, σε τι εξυπηρετούσαν τα κάθε λογής μυθεύματα (των ικανών, των χαρισματικών, της κοινωνικά ουδέτερης εκπαίδευσης, της διασφαλισμένης κοινωνικής κινητικότητας στους φιλοπρόοδους κ.α.), πόσο βαθιές ρίζες διέθετε η ελληνοχριστιανική παράδοση, καθώς και με ποιους τρόπους επιδιώχθηκε ο έλεγχος κάθε πτυχής του εκπαιδευτικού θεσμού. Επίσης, συνεξετάζεται η συνεισφορά των οικογενειοκεντρικών, προγονόπληκτων, πατριδοπροβολικών, θρησκειοπροσανατολισμένων και βασιλόφιλων σχολικών εγχειριδίων της περιόδου Κ. Καραμανλή∙ η φιλόδοξη μεταρρυθμιστική απόπειρα της κυβέρνησης Γ. Παπανδρέου «για την κατάργηση των ολίγων ανθρώπων και των πολλών πληβείων» με το συντηρητικό της, ωστόσο, ιδεολογικό πρόσημο∙ η βίαιη ανακοπή της εκπαιδευτικής πολιτικής και οι διαδικασίες “αντι-μεταρρύθμισης” των μετα-ιουλιανών κυβερνήσεων∙ καθώς και η υπερβάλλουσα προγονολατρεία, οι θρησκευτικές υπερβολές, η κατήχηση, το αντι-κομμουνιστικό μένος, η προκατασκευασμένη Πολιτική Ιστορία και η ελληνοχριστιανική υποκρισία της περιόδου των συνταγματαρχών.
The contemporary regime of recognition and enforvement of foreign arbital awards in theory and in practice
Authors: Amro Ihab
Published: August 2021

Ο ΣΤΟΧΟΣ ΤΗΣ ΠΑΡΟΥΣΑΣ ΔΙΑΤΡΙΒΗΣ ΕΙΝΑΙ Η ΜΕΛΕΤΗ ΤΗΣ ΑΝΑΓΝΩΡΙΣΗΣ ΚΑΙ ΕΚΤΕΛΕΣΗΣ ΑΛΛΟΔΑΠΩΝ ΔΙΑΙΤΗΤΙΚΩΝ ΑΠΟΦΑΣΕΩΝ ΑΠΟ ΝΟΜΙΚΗ ΑΠΟΨΗ ΚΑΙ ΑΠΟ ΑΠΟΨΗ ΔΙΚΑΣΤΙΚΗΣ ΠΡΑΚΤΙΚΗΣ ΣΕ ΧΩΡΕΣ ΤΟ ΚΟΙΝΟΔΙΚΑΙΟΥ ΟΙ ΟΠΟΙΕΣ ΕΙΝΑΙ ΟΙ, ΗΠΑ ΚΑΙ ΤΟ ΗΝΩΜΕΝΟ ΒΑΣΙΛΕΙΟ ΚΑΙ ΤΟΥ ΗΠΕΙΡΩΤΙΚΟΥ ΔΙΚΑΙΟΥ ΟΙ ΟΠΟΙΕΣ ΕΙΝΑΙ ΓΑΛΛΙΑ, ΓΕΡΜΑΝΙΑ ΚΑΙ ΕΛΛΑΔΑ ΥΠΟ ΤΟ ΦΩΣ ΤΩΝ ΝΕΩΝ ΕΞΕΛΙΞΕΩΝ ΣΤΙΣ ΔΙΕΘΝΕΙΣ ΕΜΠΟΡΙΚΕΣ ΣΥΝΑΛΛΑΓΕΣ. Η ΜΕΘΟΔΟΛΟΓΙΑ ΠΟΥ ΑΚΟΛΟΥΘΕΙΤΑΙ ΕΙΝΑΙ Η ΝΟΜΙΚΗ ΜΕΛΕΤΗ Η ΟΠΟΙΑ ΠΕΡΙΛΑΜΒΑΝΕΙ ΤΗ ΣΥΓΚΡΙΣΗ ΤΗΣ ΣΥΜΒΑΣΗΣ ΤΗΣ ΝΕΑΣ ΥΟΡΚΗΣ ΤΟΥ 1958 ΓΙΑ ΤΗΝ ΑΝΑΓΝΩΡΙΣΗ ΚΑΙ ΕΚΤΕΛΕΣΗ ΑΛΛΟΔΑΠΩΝ ΔΙΑΙΤΗΤΙΚΩΝ ΑΠΟΦΑΣΕΩΝ ΜΕ ΕΘΝΙΚΕΣ ΔΙΑΤΑΞΕΙΣ ΠΕΡΙ ΔΙΑΙΤΗΣΙΑΣ ΣΕ ΟΡΙΣΜΕΝΕΣ ΧΩΡΕΣ ΤΟΥ ΚΟΙΝΟΔΙΚΑΙΟΥ, ΟΠΩΣ Η FAA ΣΤΙΣ ΗΠΑ ΚΑΙ Ο ΝΟΜΟΣ ΤΟΥ 1996 ΠΕΡΙ ΔΙΑΙΤΗΣΙΑΣ ΣΤΟ ΗΝΩΜΕΝΟ ΒΑΣΙΛΕΙΟ. ΣΥΓΚΡΙΝΕΙ ΕΠΙΣΗΣ ΤΗΣ ΣΥΜΒΑΣΗΣ ΤΗΣ ΝΕΑΣ ΥΟΡΚΗΣ ΜΕ ΑΛΛΕΣ ΔΙΑΤΑΞΕΙΣ ΣΕ ΟΡΙΣΜΕΝΕΣ ΧΩΡΕΣ ΤΟΥ ΗΠΕΙΡΩΤΙΚΟΥ ΔΙΚΑΙΟΥ, ΟΠΩΣ NCCP ΣΤΗ ΓΑΛΛΙΑ, Ο ΝΟΜΟΣ ΠΕΡΙ ΔΙΑΙΤΗΣΙΑΣ ΤΟΥ 1998 ΣΤΗ ΓΕΡΜΑΝΙΑ ΚΑΙ Ο ΝΟΜΟΣ ΠΕΡΙ ΔΙΕΘΝΟΥΣ ΕΜΠΟΡΙΚΗΣ ΔΙΑΙΤΗΣΙΑΣ ΤΟΥ 1999 ΣΤΗΝ ΕΛΛΑΔΑ. ΕΠΙΠΛΕΟΝ, ΣΥΓΚΡΙΝΕΙ ΜΕ ΑΝΑΛΥΣΗ ΤΙΣ ΔΙΚΑΣΤΙΚΕΣ ΑΠΟΦΑΣΕΙΣ ΠΟΥ ΕΦΑΡΜΟΖΟΥΝ ΤΗ ΣΥΜΒΑΣΗ ΤΗΣ ΝΕΑΣ ΥΟΡΚΗΣ ΣΤΙΣ ΠΡΟΑΝΑΦΕΡΘΕΙΣΕΣ ΧΩΡΕΣ ΤΟΥ ΗΠΕΙΡΩΤΙΚΟΥ ΔΙΚΑΙΟΥ ΩΣ ΠΡΟΣ ΤΑ ΙΔΙΑ ΖΗΤΗΜΑΤΑ ΑΝΑΓΝΩΡΙΣΗΣ ΚΑΙ ΕΚΤΕΛΕΣΗΣ ΑΛΛΟΔΑΠΩΝ ΔΙΑΙΤΗΤΙΚΩΝ ΑΠΟΦΑΣΕΩΝ. ΑΠΟΣΚΟΠΩΝΤΑΣ ΣΤΗ ΦΙΛΕΛΕΥΘΕΡΗ ΔΙΚΑΣΤΙΚΗ ΕΦΑΡΜΟΓΗ ΤΗΣ ΣΥΜΒΑΣΗΣ ΤΗΣ ΝΕΑΣ ΥΟΡΚΗΣ ΣΤΑ ΣΥΜΒΑΛΛΟΜΕΝΑ ΚΡΑΤΗ, Η ΔΙΑΤΡΙΒΗ ΠΡΟΤΕΙΝΕΙ ΛΥΣΕΙΣ ΓΙΑ ΤΑ ΠΡΟΒΛΗΜΑΤΑ ΠΟΥ ΑΝΑΚΥΠΤΟΥΝ ΛΟΓΩ ΕΣΦΑΛΜΕΝΗ ΕΦΑΡΜΟΓΗΣ ΤΗΣ ΣΥΜΒΑΣΗΣ ΑΠΟ ΤΑ ΕΘΝΙΚΑ ΔΙΚΑΣΤΗΡΙΑ ΣΤΙΣ ΧΩΡΕΣ ΤΟΥ ΚΟΙΝΟΔΙΚΑΙΟΥ ΚΑΙ ΤΟΥ ΗΠΕΙΡΩΤΙΚΟΥ ΔΙΚΑΙΟΥ. ΤΑ ΑΠΟΤΕΛΕΣΜΑΤΑ ΣΤΑ ΟΠΟΙΑ ΚΑΤΑΛΗΓΕΙ Η ΔΙΑΤΡΙΒΗ ΕΙΝΑΙ TA ΕΞΗΣ:1.H ΔΙΕΘΝΗΣ ΕΜΠΟΡΙΚΗ ΔΙΑΙΤΗΣΙΑ ΔΙΑΦΕΡΕΙ ΑΠΟ ΤΗ ΔΙΚΑΣΤΙΚΗ ΕΠΙΛΥΣΗΣ ΤΩΝ ΔΙΑΦΟΡΩΝ. ΕΠΙΣΗΣ ΔΙΑΦΕΡΕΙ ΑΠΟ ΤΟΥΣ ΕΝΑΛΛΑΚΤΙΚΟΥΣ ΤΡΟΠΟΣ ΕΠΙΛΥΣΗΣ ΤΩΝ ΔΙΑΦΟΡΩΝ, ΟΠΩΣ Η ΔΙΑΜΕΣΟΛΑΒΗΣΗ. 2.Η ΣΥΜΒΑΣΗ ΤΗΣ ΝΕΑΣ ΥΟΡΚΗΣ ΤΟΥ 1958 ΑΠΟΤΕΛΕΙ ΒΕΛΤΙΩΣΗ ΤΩΝ ΣΥΝΘΗΚΩΝ ΤΗΣ ΓΕΝΕΥΗΣ ΑΦΟΥ Η ΣΥΜΒΑΣΗ ΤΗΣ ΝΕΑΣ ΥΟΡΚΗΣ ΕΠΙΤΡΕΠΕΙ ΤΗΝ ΑΝΑΓΝΩΡΙΣΗ ΚΑΙ ΕΚΤΕΛΕΣΗ ΔΙΑΙΤΗΤΙΚΩΝ ΑΠΟΦΑΣΕΩΝ, ΑΚΟΜΑ ΚΑΙ ΑΝ ΑΥΤΕΣ ΟΙ ΑΠΟΦΑΣΕΙΣ ΕΚΔΟΘΗΚΑΝ ΣΕ ΜΗ ΣΥΜΒΑΛΛΟΜΕΝΟ ΚΡΑΤΟΣ.3.ΟΡΙΣΜΕΝΕΣ ΔΙΑΤΑΞΕΙΣ ΤΗΣ ΣΥΜΒΑΣΗΣ ΔΕΝ ΑΝΤΑΠΟΚΡΙΝΟΝΤΑΙ ΣΤΙΣ ΝΕΕΣ ΤΑΣΕΙΣ ΤΟΥ ΔΙΕΘΝΟΥΣ ΕΜΠΟΡΙΟΥ, ΟΠΩΣ Η ΠΡΟΫΠΟΘΕΣΗ ΤΟΥ ΕΓΓΡΑΦΟΥ ΤΥΠΟΥ ΠΟΥ ΠΕΡΙΛΑΜΒΑΝΕΙ ΣΤΟ ΑΡΘΡΟ ΙΙ/2 ΤΗΣ ΣΥΜΒΑΣΗΣ. 4.ΤΑ ΔΙΚΑΣΤΗΡΙΑ ΣΤΙΣ ΧΩΡΕΣ ΤΟΥ ΚΟΙΝΟΔΙΚΑΙΟΥ ΚΑΙ ΤΩΝ ΗΠΕΙΡΩΤΙΚΩΝ ΔΙΚΑΙΩΝ, ΚΥΡΙΩΣ ΣΤΙΣ ΗΠΑ ΚΑΙ ΤΗΣ ΕΛΛΑΔΑ, ΕΦΑΡΜΟΖΟΥΝ ΜΕΡΙΚΕΣ ΦΟΡΕΣ ΑΥΣΤΗΡΑ ΤΗΣ ΠΡΟΫΠΟΘΕΣΗ ΤΟΥ ΕΓΓΡΑΦΟΥ ΤΟΥ ΑΡΘΡΟΥ ΙΙ/2 ΤΗΣ ΣΥΜΒΑΣΗΣ.5.ΤΑ ΔΙΚΑΣΤΗΡΙΑ ΣΤΙΣ ΗΠΑ ΚΑΙ ΤΗ ΓΕΡΜΑΝΙΑ ΑΝΤΙΜΕΤΩΠΙΖΟΥΝ ΦΙΛΕΛΕΥΘΕΡΑ ΤΙΣ ΤΥΠΙΚΕΣ ΠΡΟΫΠΟΘΕΣΕΙΣ ΤΟΥ ΑΡΘΡΟΥ ΙV ΤΗΣ ΣΥΜΒΑΣΗΣ ΤΗΣ ΝΕΑΣ ΥΟΡΚΗΣ.6.ΒΑΣΙΖΟΜΕΝΑ ΣΤΗ ΔΙΑΤΑΞΗ ΤΟΥ ΕΥΝΟΪΚΟΤΕΡΟΥ ΔΙΚΑΙΩΜΑΤΟΣ ΤΟΥ ΑΡΘΡΟΥ VII ΤΗΣ ΣΥΜΒΑΣΗΣ ΤΗΣ ΝΕΑΣ ΥΟΡΚΗΣ, ΤΑ ΓΑΛΛΙΚΑ ΔΙΚΑΣΤΗΡΙΑ ΑΠΟΦΑΣΙΣΑΝ ΝΑ ΕΚΤΕΛΕΣΟΥΝ ΑΛΛΟΔΑΠΗ ΔΙΑΙΤΗΤΙΚΗ ΑΠΟΦΑΣΗ, ΠΑΡΑ ΤΗΝ ΑΚΥΡΩΣΗ ΤΗΣ ΣΤΗ ΧΩΡΑ ΕΚΔΟΣΗΣ. ΤΑ ΔΙΚΑΣΤΗΡΙΑ ΤΩΝ ΧΩΡΩΝ ΤΟΥ ΚΟΙΝΟΔΙΚΑΙΟΥ ΚΑΙ ΤΟΥ ΗΠΕΙΡΩΤΙΚΟΥ ΔΙΚΑΙΟΥ, ΕΚΤΟΣ ΑΠΟ ΤΗ ΓΑΛΛΙΑ, ΑΡΝΟΥΝΤΑΙ ΝΑ ΑΝΑΓΝΩΡΙΣΟΥΝ ΚΑΙ ΕΚΤΕΛΕΣΟΥΝ ΔΙΑΙΤΗΤΙΚΕΣ ΑΠΟΦΑΣΕΙΣ ΠΟΥ ΕΧΟΥΝ ΑΝΑΣΤΑΛΕΙ ΣΤΗ ΧΩΡΑ ΕΚΔΟΣΗΣ.7.ΤΑ ΔΙΚΑΣΤΗΡΙΑ ΤΩΝ ΧΩΡΩΝ ΤΟΥ ΚΟΙΝΟΔΙΚΑΙΟΥ ΚΑΙ ΤΟΥ ΗΠΕΙΡΩΤΙΚΟΥ ΔΙΚΑΙΟΥ ΕΧΟΥΝ ΕΡΜΗΝΕΥΣΕΙ ΣΤΕΝΑ ΤΟΝ ΛΟΓΟ ΤΗΣ ΔΙΕΘΝΟΥΣ ΔΙΚΟΝΟΜΙΚΗΣ ΔΗΜΟΣΙΑΣ ΤΑΞΗΣ.
Διαχείριση κινδύνου σε έργα ανάπτυξης πληροφοριακών συστημάτων
Authors: Σαρηγιαννίδης Λάζαρος
Published: August 2021

Η θετική επίδραση της υιοθέτησης της στρατηγικής διαχείρισης κινδύνου στησυνολική εικόνα των έργων, όπως προκύπτει από την πρόσφατη βιβλιογραφία, οδήγησεπολλές εταιρείες ανάπτυξης λογισµικού στην εκτίµηση του σηµαντικού της ρόλου για τηνεπίτευξη µειώσεων στο κόστος και τις υπερβάσεις χρονοδιαγράµµατος και γενικότερα για τηβελτίωση της απόδοσης των έργων. Η παρούσα διατριβή διερευνά τη διεθνή βιβλιογραφία,προτείνει και ελέγχει ένα νέο εννοιολογικό πλαίσιο για τη διαχείριση των κινδύνων σε έργαανάπτυξης λογισµικού, εισάγει νέους εννοιολογικούς παράγοντες, αναδεικνύει τις µεταξύτους σχέσεις και προτείνει µελλοντικές δυνατότητες και προοπτικές αλλά και διοικητικέςεπιπτώσεις, τόσο για τους επαγγελµατίες όσο και για την ακαδηµαική κοινότητα.Το εννοιολογικό πλαίσιο της έρευνας βασίζεται πάνω σε δύο άξονες. Πρώτον, στονκαθορισµό της επίδρασης παραγόντων όπως τα χαρακτηριστικά ενός έργου, η οµάδαδιαχείρισης κινδύνων του έργου, οι προσεγγίσεις αναγνώρισης του κινδύνου και η ποιότητατου έργου, στο συνολικό επίπεδο κινδύνου του έργου. Η πλειοψηφία των µεταβλητών πουχρησιµοποιήθηκαν για τη µέτρηση αυτών των παραγόντων, κατασκευάστηκε καιδοκιµάστηκε για πρώτη φορά στη διεθνή βιβλιογραφία για τις ανάγκες της παρούσαςδιατριβής. Δεύτερον, στην εκτίµηση της επίπτωσης του κινδύνου του έργου (και όλων τωνδιαστάσεων που τον συνθέτουν), παράλληλα µε την εκτίµηση της επίπτωσης τουυπολειµµατικού κινδύνου απόδοσης, στη συνολική υποκειµενική και αντικειµενική απόδοσητου έργου. Οι εκτιµήσεις αυτές παρέχουν στους διαχειριστές έργων µια ευκρινέστερη εικόνατης επάρκειας και της αποτελεσµατικότητας των πρακτικών διαχείρισης κινδύνου πουχρησιµοποιούν.Η επιστηµονική προσέγγιση που ακολουθείται στην παρούσα έρευνα είναι αυτή µιαςαιτιολογικής και διαχρονικής µελέτης η οποία διερευνά τον κίνδυνο αλλά και τη διαχείρισήτου σε έργα ανάπτυξης λογισµικού. Η ερευνητική στρατηγική της δηµοσκόπησης επιλέχθηκεως η πλέον κατάλληλη µέθοδος για την εκπλήρωση των στόχων της έρευνας. Συνολικά γιατους σκοπούς αυτής συγκεντρώθηκαν 112 ερωτηµατολόγια από 63 εταιρείες ανάπτυξηςλογισµικού (τοπικές, εθνικές ή και πολυεθνικές). Ως οµάδα έρευνας επιλέχτηκαν, κατά κύριολόγο, οι διαχειριστές και οι προγραµµατιστές των έργων. Με τον τρόπο αυτό συγκεντρώθηκεµια σηµαντική δεξαµενή σηµαντικών δεδοµένων και πληροφοριών.Μέσα από την ανάλυση των αποτελεσµάτων, παρουσιάζεται ένα πλούσιο σύνολοπληροφοριών. Από την µελέτη αυτών επιβεβαιώνεται η επίδραση των προαναφερθέντων εννοιολογικών παραγόντων στο επίπεδο κινδύνου των έργων, καθώς και η επακόλουθηεπίδραση αυτού στη συνολική απόδοσή των έργων. Το τελικό εργαλείο που προκύπτει µπορείνα λειτουργήσει ως θεµέλιο για µελλοντική έρευνα στο πεδίο της διαχείρισης κινδύνου έργωνανάπτυξης λογισµικού. Οι διαχειριστές έργων µπορούν να χρησιµοποιήσουν αυτό τοεργαλείο για την αναγνώριση και αντιµετώπιση των πιθανών απειλών που αναδύονται σταέργα τους για την επιτυχηµένη ολοκλήρωση αυτών.
Η χρησιμότητα των χρηματοοικονομικών πληροφοριών και η επίδρασή τους στις αποδόσεις των μετοχών
Authors: Δημητρόπουλος Παναγιώτης
Published: August 2021

The present doctoral thesis aims to study the issues of value relevance and quality of accounting information within the context of the Greek capital market. Using a sample of Greek listed firms from all business sectors (including banking institutions) and applying alternative methodologies, we examined the main factors (internal and exrternal) which shape and determine the value relevance of accounting information. Our empirical evidence indicate that earnings (more than any other accounting figure) cash flows, common equity and accruals seem to have significant impact on investor‟s desicions and contribute to the valuation process of the Greek listed firms. Also the quality of accounting information seems to be positively affected from the efficiency of corporate governance, the adoption of International Financial Reporting Standards (IFRS) and the quality of statutory audits. On the contrary, speculation and the adoption of the euro currency by the Greek government in 2001 have impacted negatively in the quality of accounting information.
Σχέσεις οικογένειας και σχολείου
Authors: Πολύζος Γεώργιος
Published: August 2021

[…] Στο πλαίσιο της παρούσας έρευνας θα γίνει προσπάθεια να διερευνηθούν τα σημαντικότερα συστατικά της έννοιας της γονεϊκής εμπλοκής μέσα από τις αντιλήψεις μεταναστών γονέων και εκπαιδευτικών. Συγκεκριμένα θα δοθεί ιδιαίτερη έμφαση στη βοήθεια που προσφέρεται από τους μετανάστες γονείς στη μελέτη στο σπίτι καθώς και στην επικοινωνία με τους εκπαιδευτικούς. Επιπρόσθετα θα διερευνηθούν οι παράγοντες που επηρεάζουν κατά τη γνώμη των μεταναστών γονέων τη σχολική επίδοση των παιδιών τους καθώς και ο βαθμός διαπολιτισμικής επάρκειας και ετοιμότητας των εκπαιδευτικών. Με την εισαγωγή του παιδιού σ’ ένα εκπαιδευτικό ίδρυμα δημιουργείται αυτόματα ένα διπολικό σύστημα αγωγής (Μπρούζος, 1995). Στο σύστημα αυτό συμμετέχουν δύο ομάδες παιδαγωγών, οι οποίες προσπαθούν να ασκήσουν αγωγή στο παιδί. Από τη μια είναι οι γονείς, ως φυσικοί παιδαγωγοί και από την άλλοι οι εκπαιδευτικοί, ως επαγγελματίες εκπαιδευτικοί. Στην ελληνική πολυπολιτισμική πραγματικότητα το θέμα της συμμετοχής και συνεργασίας των γονέων έχει απασχολήσει ελάχιστα όλους όσοι εμπλέκονται με την εκπαιδευτική διαδικασία και διδασκαλία. Από έρευνες που έχουν πραγματοποιηθεί στη χώρα μας η θέαση του προβλήματος της εμπλοκής των μεταναστών γονέων στην εκπαίδευση των παιδιών τους γίνεται μονόπλευρα και κυρίως εξετάζονται οι απόψεις των εκπαιδευτικών. Η σημαντικότητα της προτεινόμενης έρευνας έγκειται στο γεγονός ότι εξετάζονται σε παράλληλο επίπεδο οι αντιλήψεις τόσο των εκπαιδευτικών όσο και των μεταναστών γονέων για τις κυριότερες μορφές γονεϊκής εμπλοκής. Έχοντας ως δεδομένο το γεγονός ότι ο μαθητικός πληθυσμός των σχολείων της χώρας μας έχει διαφοροποιηθεί στη σύνθεσή του εξαιτίας της σημαντικής από αριθμητική άποψη παρουσίας μαθητών από οικογένειες μεταναστών, η ανάληψη μιας τέτοιου είδους ερευνητικής προσπάθειας θα διαφωτίσει επιμέρους ζητήματα που άπτονται των ιδιαιτεροτήτων του ελληνικού εκπαιδευτικού συστήματος, γεγονός στο οποίο βασίζεται και μέρος της πρωτοτυπίας της. […]
Πειραματική διερεύνηση οριζόντιων κυκλικών και μη αξονοσυμμετρικών ανωστικών φλεβών, σε ομογενή ακίνητο αποδέκτη
Authors: Μίχας Σπυρίδων
Published: August 2021

Αν και η εφαρμογή οριζόντιων φλεβών για τη διάθεση θερμικών αποβλήτων (π.χ. νερού ψύξης) είναι αρκετά διαδεδομένη, υπάρχει περιορισμένος αριθμός εργασιών στη διεθνή βιβλιογραφία, που κατά κύριο λόγο βασίζονται περισσότερο στην περιγραφή της τροχιάς των φλεβών παρά στα τυρβώδη χαρακτηριστικά της. Στην παρούσα διατριβή μελετώνται πειραματικά οριζόντιες τυρβώδεις ανωστικές φλέβες που διαχέονται σε ήρεμο ομογενή αποδέκτη. Πραγματοποιήθηκαν πειράματα με φλέβες αλατόνερου και με θερμαινόμενες φλέβες. Για την κατάρτιση των τροχιών εφαρμόστηκε τεχνική σκιαγραφήματος με διπλό κάνναβο και τεχνικές LIF (Laser Induced Fluorescence). Πραγματοποιήθηκαν επίσης μετρήσεις θερμοκρασίας και υπολογισμός χαρακτηριστικών της τύρβης με τη χρήση αισθητήρων θερμοκρασίας ταχείας απόκρισης, καθώς και με τεχνικές LIF. Τα αποτελέσματα των πειραματικών μετρήσεων συγκρίθηκαν μεταξύ τους καθώς και με τα αποτελέσματα από την εφαρμογή μονοδιάστατων μαθηματικών ομοιωμάτων. Η εφαρμογή των διαφορετικών τεχνικών οπτικοποίησης της ροής έδειξε σημαντικά πλεονεκτήματα της χρήσης LIF. Από τις τροχιές των φλεβών διαπιστώθηκε ότι οι θερμαινόμενες φλέβες διανύουν μεγαλύτερες αποστάσεις σε σύγκριση με τις φλέβες αλατόνερου, για κοινές αρχικές συνθήκες, λόγω μη διατήρησης της αρχικής ανωστικής δύναμης στις θερμαινόμενες φλέβες. Διαπιστώθηκε επίσης ότι οι αδιάστατες τροχιές των φλεβών τείνουν να συμπέσουν, όσο η ροή έχει τα χαρακτηριστικά απλής φλέβας (jet), δηλαδή όσο μειώνεται ο αρχικός αριθμός Richardson. Τα αποτελέσματα επαληθεύτηκαν με την εφαρμογή μαθηματικού ομοιώματος, καθώς και με σύγκριση των οπτικών τροχιών και των τροχιών από τις μετρήσεις θερμοκρασίας. Από τα διαγράμματα μέσων τιμών, εντάσεων τύρβης και των λοιπών στατιστικών χαρακτηριστικών της τύρβης, διαπιστώθηκαν γενικές ομοιότητες και συνέπεια με αντίστοιχα στοιχεία από κατακόρυφες φλέβες. Η σημαντικότερη διαφορά είναι η ασυμμετρία που εισάγει η οριζόντια διεύθυνση της ροής, και η οποία είναι εμφανής σε όλες τις κατανομές. Εξετάστηκε επίσης η μεταβολή του πλάτους της φλέβας, καθώς και η μέση αραίωση στον άξονα. Από την ανάλυση των πειραματικών δεδομένων δεν διαπιστώθηκε κάποια σημαντική διαφοροποίηση στα χαρακτηριστικά ανάμειξης μεταξύ φλεβών από αξονοσυμμετρικά και μη αξονοσυμμετρικά ακροφύσια. Τέλος, με την απεικόνιση εγκάρσιων τομών φλεβών που έγινε με LIF, διαπιστώθηκε ότι ανεξάρτητα από το σχήμα του ακροφυσίου, η διατομή μιας μη αξονοσυμμετρικής οριζόντιας φλέβας μεταπίπτει σε κυκλική σε πολύ μικρή απόσταση από το ακροφύσιο.
Το στρατηγικό μάνατζμεντ γνώσης στη σύγχρονη επιχείρηση
Authors: Τσιρίκας Αθανάσιος
Published: August 2021

Η σύγχρονη έννοια της διοίκησης γνώσης είναι πλέον ένα αναπόσπαστο κομμάτι τωνεπιχειρηματικών πολιτικών και λειτουργιών, συμβάλλοντας στην ανάπτυξη και τηνεξέλιξη των οργανισμών. Ειδικότερα, η συμβολή αυτή εμφανίζεται ως μια σειράδιεργασιών και ενεργειών οι οποίες έχουν στόχο την λήψη, καλλιέργεια και εξέλιξητου διανοητικού κεφαλαίου, των εργαζομένων, των στελεχών, αλλά και τηςδιοίκησης.Στην παρούσα διδακτορική διατριβή διερευνάται η αποτελεσματικότητα τηςεφαρμογής ενός προτύπου υβριδικού μοντέλου διοίκησης γνώσης, χαρακτηριζόμενουως «Επικοινωνιακός και Γνωσιακός Υποκινητής», προκειμένου να βελτιωθεί ηπαραγωγικότητα των εργαζομένων, να επιτευχθεί η δημιουργία βάσεωνοργανωσιακής μνήμης, να διαχειριστεί η γνώση με αποτελεσματικό τρόπο και νααντιμετωπιστούν τα κενά γνώσης μεταξύ παλαιών και νεοπροσλαμβανόμενωνεργαζομένων. Επίσης, με την εφαρμογή του μοντέλου διερευνάται η βελτίωση τουδείκτη «Διοίκησης Γνωστικών Κεφαλαίων» και του δείκτη «ικανοποίησης από τηνεργασία». Το μοντέλο εφαρμόζεται σε μια Ελληνική, δημοσίου δικαίου επιχείρηση,τον Οργανισμό Σιδηροδρόμων Ελλάδος (Α.Ε.), ο οποίος χρησιμοποιείται ως μελέτηπερίπτωσης.Η εφαρμογή του μοντέλου εξελίσσεται σταδιακά σε τέσσερα έτη, ενώ λαμβάνειχώρα σε έξι διαδοχικά στάδια, κάθε ένα από τα οποία αποτελεί από μόνο του έναμικρό έργο διοίκησης διανοητικών κεφαλαίων με συγκεκριμένη σκοπιμότητα. Ταστάδια αυτά είναι α) η ανάπτυξη καναλιών επικοινωνίας μεταξύ των εργαζομένων, β)η διεξαγωγή συναντήσεων για ανταλλαγή άρρητης γνώσης, γ) τα ενδοεπιχειρησιακάσεμινάρια, δ) η εκπαίδευση εκτός της επιχείρησης, ε) η διοργάνωση εκθέσεωνγνώσης και στ) η δημιουργία δεξαμενών γνώσης.Τα αποτελέσματα της έρευνας, υποστηρίζονται από την παγκόσμια ακαδημαϊκήβιβλιογραφία και φανερώνουν μια σαφή θετική επίδραση του μοντέλου στηνπαραγωγικότητα, τόσο των παλαιών, όσο και των νεοπροσλαμβανόμενωνυπαλλήλων. Επιπλέον, παρατηρούνται θετικές μεταβολές σε δείκτες, όπως ο δείκτηςδιοίκησης γνώσης και ο δείκτης ικανοποίησης από την εργασία. Η διατριβήολοκληρώνεται με μια σειρά προτάσεων τόσο δομικού, όσο και διαρθρωτικούχαρακτήρα, οι οποίες βασίζονται στα συμπεράσματα της έρευνας και αποσκοπούνστην βελτίωση των επιχειρηματικών διαδικασιών που σχετίζονται με τη γνώση, στη βελτίωση της παραγωγικότητας των εργαζομένων και στο σχεδιασμό και εφαρμογή«μόνιμων» συστημάτων διοίκησης γνωστικών κεφαλαίων στις επιχειρήσεις. Ταοφέλη που προκύπτουν από την παρούσα διδακτορική διατριβή αφορούν α) στηνακαδημαϊκή κοινότητα, η οποία δύναται να συνεχίσει περεταίρω την έρευνα στοσυγκεκριμένο ερευνητικό πεδίο ώστε να βελτιώσει το ήδη υπάρχον επιτυχημένομοντέλο, β) στην κοινωνία, η οποία μέσα από αντίστοιχα προγράμματα διοίκησηςγνώσης είναι σε θέση επιτύχει υψηλότερη παραγωγικότητα και ευημερία και γ) στηνεθνική οικονομία η οποία μέσα από τα συστήματα διοίκησης γνώσης δύναται ναβελτιώσει την ανταγωνιστικότητά της.
Παιδεία και πολιτισμός στον παροικιακό ελληνισμό του 19ου αιώνα
Authors: Παπαϊωάννου Αριστούλα
Published: August 2021

Η διδακτορική διατριβή αφορά στην έρευνα σε βάθος των κοινωνικών, εκπαιδευτικών και πολιτικών συνθηκών υπό τις οποίες ήκμασε η ελληνική παροικία του Λονδίνου τον 19ο αιώνα, στη συμβολή της εφημερίδας ως μέσου μαζικής ενημέρωσης στην πνευματική καλλιέργεια του παροικιακού ελληνισμού, στην περιγραφή των πληροφοριακών στοιχείων, των φυσικών και μορφικών χαρακτηριστικών της ελληνικής εφημερίδας Βρεττανικός Αστήρ, στην ποιοτική και ποσοτική ανάλυση του περιεχομένου της εφημερίδας, στις μεθόδους αξιοποίησης της ιστορικής εφημερίδας με τη χρήση των νέων τεχνολογιών υλοποίησης βάσεων δεδομένων, καθώς και στην ανάδειξη της ιστορικής εφημερίδας ως πληροφοριακής ηλεκτρονικής πηγής που μπορεί να συμβάλει στην εκπαιδευτική διαδικασία και στην προώθηση της δια-βίου μάθησης. Αφετηρία της έρευνας αποτέλεσε το γεγονός ότι ο ρόλος της εφημερίδας, ως ιστορικής πηγής, επιδρά τόσο στην εκπαίδευση όσο και σε οτιδήποτε αφορά στο παρελθόν. Η εργασία στοχεύει στην ανάλυση της πληροφοριακής αξίας της εφημερίδας Βρεττανικός Αστήρ και στην παροχή ηλεκτρονικών τρόπων εντοπισμού και ανάκτησης του περιεχομένου. Αναφορικά με τη μεθοδολογία συγκεντρώθηκε όσο το δυνατόν πληρέστερη βιβλιογραφία σχετικά με το αντικείμενο της έρευνας και προστέθηκαν βιβλιογραφικές παραπομπές ώστε να επιτυγχάνεται η τεκμηρίωση του θέματος. Για την ηλεκτρονική αξιοποίηση του περιεχομένου μελετήθηκαν οι ελληνικές εφαρμογές που υλοποιήθηκαν σε ελληνικά και ξένα πανεπιστήμια, καθώς και σε άλλα ιδρύματα και φορείς της Ελλάδας και του εξωτερικού, ώστε να σκιαγραφηθούν οι ενέργειες και τα στάδια που απαιτούνται για τη μετατροπή των έντυπων πηγών σε ψηφιακά πληροφοριακά αντικείμενα, τη διαχείρισή τους και τη διάθεσή τους στο ευρύ κοινό. Από την παρούσα μελέτη ερευνήθηκε και αναδείχθηκε η πολύπτυχη και δυναμική παρουσία της ελληνικής παροικίας του Λονδίνου στο κοινωνικό και πολιτικό ευρωπαϊκό πλαίσιο, η απήχηση του ελληνικού παροικιακού Τύπου, η συμβολή των Νέων Τεχνολογιών στην ιστορική έρευνα και την εκπαιδευτική διαδικασία και η δημιουργία και διάθεση πρότυπης βάσης δεδομένων φιλοξενίας ιστορικών περιοδικών εκδόσεων του παροικιακού ελληνισμού.
Κατασκευή και στάθμιση ανιχνευτικού κριτηρίου οπτικής αντίληψης για παιδιά ηλικίας 5-6 ετών σε συνάρτηση με την εμφάνιση μαθησιακών δυσκολιών
Authors: Κούτρας Στέφανος
Published: August 2021

Σκοπός της έρευνας είναι η κατασκευή και η στάθμιση ψυχομετρικού κριτηρίου για την πρώιμη ανίχνευση των διαταραχών της οπτικής αντίληψης σε παιδιά προσχολικής ηλικίας 5-6 ετών, όσο και η συνακόλουθη σύνδεση των διαταραχών αυτών με την εμφάνιση δυσκολιών μάθησης στην πρώτη ανάγνωση και γραφή όταν τα παιδιά αυτά θα φοιτούν πλέον στην πρώτη δημοτικού._______ Η παρούσα έρευνα πραγματοποιήθηκε σε τρεις φάσεις: 1) κατά το σχολικό έτος 2006-2007 διενεργήθηκε το στάδιο της προπαρασκευαστικής έρευνας σε δείγμα 120 μαθητών. 2) κατά το σχολικό έτος 2007-2008 διενεργήθηκε η κυρίως έρευνα και η στάθμιση του τεστ Α.Κ.Ο.Α 5-6 σε 40 δημόσια νηπιαγωγεία του λεκανοπεδίου Αττικής και του Ν. Λάρισας σε δείγμα 900 μαθητών και 3)το σχολικό έτος 2008-2009 πραγματοποιήθηκε το τελικό στάδιο της έρευνας στη διάρκεια του οποίου χορηγήσαμε το τεστ πρώτης ανάγνωσης και γραφής του καθηγητή Μιχαήλ Βάμβουκα, σε τμήμα 30% από τους ίδιους μαθητές στους οποίους είχαμε χορηγήσει το ψυχομετρικό κριτήριο Α.Κ.Ο.Α 5-6, ενώ οι ίδιοι μαθητές φοιτούσαν πλέον στην Α΄Δημοτικού. ______Τα κυριότερα αποτελέσματα που εξάγονται από τη στατιστική ανάλυση των δεδομένων είναι τα ακόλουθα:•Γενικότερα μόλις το 3-4% του δείγματος φαίνεται να παρουσιάζει σοβαρά προβλήματα στην οπτική αντίληψη.•Δε βρέθηκαν στατιστικά σημαντικές διαφορές στη συνολική επίδοση στο τεστ ανάλογα με το φύλο•Ως προς την προτίμηση χεριού γραφής παρατηρήθηκε μια ελαφρά, αλλά στατιστικά σημαντική διαφορά των δεξιόχειρων έναντι των αριστερόχειρων στη δοκιμασία της διάκρισης σχημάτων-γραμμάτων.•Υπάρχουν στατιστικά σημαντικές διαφορές στην επίδοση των μαθητών στο σύνολο του τεστ ανάλογα με την ιθαγένεια, με τους ημεδαπούς μαθητές να υπερέχουν των αλλοδαπών. •Η περιοχή στην οποία βρίσκονται τα σχολεία στα οποία φοιτούν οι μαθητές φαίνεται ότι επηρεάζει στατιστικά σημαντικά την επίδοσή τους στις δοκιμασίες της αντίληψης της θέσης στο χώρο, της διάκρισης χρωμάτων, της διάκρισης σχημάτων-γραμμάτων και του οπτικού εγκλεισμού.•Τα αποτελέσματα ελέγχου αξιοπιστίας και εγκυρότητας δείχνουν ότι το τεστ που κατασκευάσαμε παρουσιάζει καλή αξιοπιστία εσωτερικής συνοχής με συνολικό συντελεστή Cronbach a=0,819, καλή εγκυρότητα εννοιολογικής κατασκευής και περιεχομένου, καθώς και καλή εγκυρότητα κριτηρίου. •Όσον αφορά τη συσχέτιση των διαταραχών οπτικής αντίληψης με την εμφάνιση μαθησιακών δυσκολιών φαίνεται ότι υπάρχει στατιστικά σημαντική θετική συνάφεια μεταξύ της ανάγνωσης και της ικανότητας οπτικής διάκρισης σχημάτων-γραμμάτων, αλλά και της αντιγραφής σχημάτων, ενώ η ικανότητα γραφής σχετίζεται στατιστικά σημαντικά με την οπτική μνήμη, την οπτική διάκριση σχημάτων-γραμμάτων, τον οπτικό εγκλεισμό και την αντιγραφή σχημάτων.
Η ιστορία της εκπαίδευσης στην Άνω-Σύρο (17ος – 19ος αιώνας)
Authors: Πρίντεζη-Καμπέλη Ελπίδα
Published: August 2021

Στόχοι της παρούσας διατριβής, ήταν η έρευνα για τηνΕκπαίδευση αγοριών και κοριτσιών στην Σύρο, από τους καθολικούςμοναχικούς Καπουτσίνους και Ιησουίτες και από τις μοναχέςΟυρσουλίνες κατά την περίοδο της Τουρκοκρατίας, αξιοποιώνταςπρωτογενείς πηγές κυρίως από τα Αρχεία των Μονών τους καθώςκαι έρευνα για την Δημόσια Εκπαίδευση μετά την σύσταση τουΕλληνικού κράτους.Μεθοδολογικά ακολουθήθηκαν οι αρχές της ΙστορικήςΠαιδαγωγικής Έρευνας.Τα Συμπεράσματα της έρευνας έδειξαν ότι:Η έναρξη της Εκπαίδευσης στην Σύρο σηματοδοτείται το 1633 μετην ίδρυση του «Σχολείου» των Καπουτσίνων. Το 1744, ιδρύεταισχολείο και από τους Ιησουίτες, οι οποίοι φέρνουν από την Τήνο το1745 τις Ουρσουλίνες, στις οποίες ανέθεσαν την εκπαίδευση τωνκοριτσιών.Με την σύσταση και την λειτουργία του Δημόσιου Σχολείου ΑρρένωνΣύρου, τον Μάρτιο του 1836, ο καθολικός κλήρος, παραδίδειοριστικά την σκυτάλη της Εκπαίδευσης των αγοριών, στον ΔήμοΣύρου, σύμφωνα με τον «Περί Ίδρυσης Δημοτικών Σχολείων» νόμου,του Ελληνικού κράτους.Τα σχολεία των μοναχικών ταγμάτων επηρέασαν τόσο τηνθρησκευτική πίστη όσο και το κοινωνικοπολιτιστικό και μορφωτικόεπίπεδο του νησιού. Αυξήθηκε ο αριθμός των ιερέων και ανέβηκετο πνευματικό και μορφωτικό επίπεδο του κλήρου, επομένως οιμοναχοί πέτυχαν τους αρχικούς στόχους τους. Η αύξηση τουκλήρου είχε σαν αποτέλεσμα την εδραίωση του Καθολικισμού στηΣύρο και την άνοδο της πνευματικότητας των κατοίκων, αλλά καιτου θρησκευτικού συντηρητισμού, κυρίως από την επίδραση τωνΙησουιτών κατά τον 18ο αιώνα.Στον αντίποδα, με την εγκατάσταση των μοναχικών ταγμάτωνεξασφαλίστηκε η Γαλλική Προστασία για το νησί, ενώ ταυτόχροναμε την άνοδο του μορφωτικού επίπεδου του κλήρου, ανέβηκε και τομορφωτικό επίπεδο των κατοίκων του οικισμού. Ανοίχθηκε μιασημαντικότατη γέφυρα επικοινωνίας με την μορφωμένη Δύση καιεπειδή η περίοδος της Τουρκοκρατίας, ήταν άγονη για τα ΕλληνικάΓράμματα αφού δεν υπήρχαν άλλα σχολεία, αναμφισβήτητασυνέβαλλαν στον Περιορισμό του Αναλφαβητισμού και στηνδιατήρηση της Ελληνικής γλώσσας των Συριανών. Ενδιαφέροντέλος παρουσιάζει η σχέση του Θεάτρου των Ιησουιτών με τηνΘεατρική Παράδοση της Άνω Σύρου. Μια έρευνα ίσως θα μαςέδειχνε την Εξέλιξη του.
Νευροορμονικές διαταραχές και λειτουργία της αορτής στις συγγενείς καρδιοπάθειες (στένωση ισθμού της αορτής)
Authors: Μουτάφη Αντωνία
Published: August 2021

Εισαγωγή-Σκοπός: Οι ασθενείς με στένωση ισθμού της αορτής (ΣΙΑ) παρουσιάζουν μετεγχειρητικά, αρκετά χρόνια αργότερα, καρδιαγγειακές επιπλοκές οι αιτίες των οποίων δεν είναι απόλυτα κατανοητές. Στην παρούσα μελέτη ερευνάται όψιμα η νευροορμονική και ανοσολογική ενεργοποίηση, οι ελαστικές ιδιότητες της αορτής και των περιφερικών αγγείων καθώς και η λειτουργία του αυτόνομου νευρικού συστήματος (ΑΝΣ) σε ενήλικες ασθενείς με διορθωμένη ΣΙΑ.Μέθοδοι: Δεκαεννέα ενήλικοι ασθενείς με διορθωμένη ΣΙΑ και 29 υγιείς μάρτυρες παρόμοιας ηλικίας και φύλου υπεβλήθησαν σε εκτίμηση της αορτικής διατασιμότητας και σκληρίας, της μεταβλητότητας της καρδιακής συχνότητας (ΜΚΣ) και της ευαισθησίας των αντανακλαστικών των τασεοϋποδοχέων (BRS) , σε μελέτη των ελαστικών ιδιοτήτων των περιφερικών αγγείων και σε μετρήσεις κυτταροκινών και νευροορμονών από περιφερικό πλάσμα. Αποτελέσματα: Ο δείκτης διατασιμότητας βρέθηκε μειωμένος (p=0.02) ενώ ο δείκτης αορτικής σκληρίας αυξημένος (p=0.005) στους ασθενείς με ΣΙΑ συγκριτικά με τους υγιείς μάρτυρες. Ο δείκτης αύξησης (ΑΙx%) (p=0.0007) και η πίεση αύξησης (ΑP) (p=0.001) της κεντρικής αορτικής πίεσης ήταν αυξημένοι στους ασθενείς με ΣΙΑ, ενώ ο δείκτης ροής αίματος στον πήχη (FBF) ήταν ελαττωμένος (p=0.009). Τα επίπεδα στο πλάσμα των sICAM-1 (p=0.01), sVCAM-1 (p=0.05), E-σελεκτίνης (p=0.01), sFas-Ligand (p=0.02) και IL-10 (p=0.01) ήταν επίσης αυξημένα στατιστικώς σημαντικά στους ασθενείς με ΣΙΑ συγκριτικά με τους υγιείς μάρτυρες. Αντίθετα τα επίπεδα των TNF-a, IL-6, ενδοθηλίνης-1 και NT-pro-BNP δεν διέφεραν μεταξύ ασθενών και υγιών μαρτύρων. Όλες οι μεταβλητές των ΜΚΣ και BRS δεν διέφεραν στατιστικώς σημαντικά ανάμεσα στις δύο μελετούμενες ομάδες.Συμπεράσματα: Οι ενήλικες ασθενείς με διορθωμένη ΣΙΑ φαίνεται να αναπτύσσουν μία όψιμη φλεγμονώδη ενεργοποίηση, η οποία αντικατοπτρίζει προβλήματα στη λειτουργία όλων των αγγείων (μεγάλων, μεσαίων και μικρών), ανεξάρτητα από τη θέση της αρχικής βλάβης στην αορτή. Αυτό, ίσως μπορεί να εξηγήσει τις όψιμες επιπλοκές της νόσου, παρά την έγκαιρη διόρθωσή της και των βελτιωμένων χειρουργικών τεχνικών.
Στοιχεία οδοντιατρικής στο Βυζάντιο
Authors: Τοπάλογλου Ελευθερία
Published: August 2021

[…] Η σημασία της παρούσας έρευνας είναι ότι έγινε εκτενείς έρευνα και μελέτη των κειμένων των ιατροφιλοσόφων της βυζαντινής και προβυζαντινής περιόδου 1ος και 2ος αιώνας, αναφορικά με τις παθήσεις των οδόντων και του στόματος και την θεραπευτική αντιμετώπιση τους. Επίσης, αναδεικνύει τη σημασία της βυζαντινής οδοντιατρικής ως θεμέλιο για την εξέλιξη της σύγχρονης οδοντιατρικής επιστήμης. […]
Πρώιμη ανίχνευση διαταραχών του χωρόχρονου και παρέμβαση σε παιδιά προσχολικής ηλικίας διαμέσου των παραμυθιών με υποστήριξη Η.Υ.
Authors: Μακράτζη Αναστασία
Published: August 2021

Η αντίληψη του χωρόχρονου συνιστά βασικό προαπαιτούμενο για τη λειτουργική προσαρμογή του ανθρώπου στο φυσικό και κοινωνικό περιβάλλον αλλά και στις αλλαγές ενώ εμπλέκεται στην κατάκτηση βασικών δεξιοτήτων, όπως η ανάγνωση και η γραφή. Η απουσία στον ελληνικό και διεθνή χώρο ηλεκτρονικής μορφής εργαλείων ανίχνευσης και αναγνώρισης της διαταραχής της αντίληψης του χωρόχρονου αλλά και παρέμβασης για διεύρυνση της αντίληψής του, κατάλληλων για παιδιά προσχολικής ηλικίας, μας ώθησε στη διερεύνηση της δυνατότητας, των προϋποθέσεων και στη δημιουργία, σε αφηγηματικό περιβάλλον δράσης, λογισμικού (ηλεκτρονικού εργαλείου) ανίχνευσης-αναγνώρισης της διαταραχής για παιδιά ηλικίας 4 - 6;5 ετών και λογισμικού παρέμβασης-διεύρυνσής της για παιδιά 5-6 ετών το οποίο ήταν και ο σκοπός της έρευνας μας. Έτσι προχωρήσαμε: α) στην εννοιολόγηση της αντίληψης του χωρόχρονου, της εξέλιξης, της διεύρυνσης και των διαταραχών της, β) στη δημιουργία ηλεκτρονικού τεστ ανίχνευσης και αναγνώρισης της διαταραχής της αντίληψης του χωρόχρονου, το οποίο ελέγχθηκε για την εγκυρότητα, και την αξιοπιστία του σε πιλοτικούς ελέγχους, γ) στη δημιουργία πρωτοτυπικού προγράμματος παρέμβασης ελεγμένου με πειραματική παρέμβαση σε ομάδες ελέγχου και πειραματική σε δείγμα συνολικά 70 παιδιών ηλικίας 5-6 ετών, τόσο μέσω του ηλεκτρονικού τεστ που δομήσαμε όσο και μέσω, συμβατικού (δεν είναι ηλεκτρονικής μορφής) τεστ της αντίληψης του χωρόχρονου που εμείς δομήσαμε. δ) Tη στάθμιση του ηλεκτρονικού τεστ ανίχνευσης και αναγνώρισης της διαταραχής της αντίληψης του χωρόχρονου και έλεγχο για την αξιοπιστία την εγκυρότητα και τη σταθερότητά του σε δείγμα 342 παιδιών ηλικίας 4 - 6;5 ετών, ε) στη δημιουργία ερωτηματολογίου γονέα, νηπιαγωγού και κλείδας παρατήρησης εξεταστή. Τα παραπάνω εργαλεία ελέγχθηκαν και επιβεβαιώθηκε η αξιοπιστία και η εγκυρότητά τους με διερευνητικές και επιβεβαιωτικές παραγοντικές αναλύσεις και συσχετίστηκαν μεταξύ τους. Έτσι, μπορούμε να ισχυριστούμε ότι η αντίληψη του χωρόχρονου, την οποία ονομάσαμε «αντιληπτική διακριτικότητα του χωρόχρονου», είναι ένα πολυπαραγοντικό φαινόμενο, του οποίου είναι δυνατή η πρώιμη ανίχνευση και η αναγνώριση διαταραχών της εξέλιξής του, με τη χρήση ηλεκτρονικού ψυχοδιαγνωστικού εργαλείου σε αφηγηματικό πλαίσιο δράσης, και η παρέμβαση για τη διεύρυνσή του με ηλεκτρονικό πρόγραμμα παρέμβασης επίσης σε αφηγηματικό πλαίσιο δράσης σε παιδιά προσχολικής ηλικίας.
Μία βιο-οικονομική προσέγγιση στην κατασκευή υποδειγμάτων προγραμματισμού δραστηριοτήτων των γεωργικών εκμεταλλεύσεων
Authors: Πετσάκος Αθανάσιος
Published: August 2021

Οι ιδιαιτερότητες του γεωργικού τομέα και η πολυπλοκότητα των σχέσεων μεταξύ τωνοικονομικών, βιο-φυσικών και περιβαλλοντικών συνιστωσών της γεωργικής δραστηρι-ότητας, έχουν οδηγήσει στην ανάπτυξη μιας κατηγορίας οικονομικών υποδειγμάτωνπου ονομάζονται βιο-οικονομικά. Στόχος της παρούσας διατριβής είναι η παρουσίασημιας ολοκληρωμένης προσέγγισης βιο-οικονομικής ανάλυσης σε επίπεδο εκμετάλλευ-σης για αναλύσεις πολιτικής στο γεωργικό τομέα. Η προτεινόμενη προσέγγιση στηρίζε-ται στη χρήση ενός υποδείγματος Θετικού Μαθηματικού Προγραμματισμού (ΘΜΠ), σεσυνδυασμό με συναρτήσεις απόδοσης-νερού που προκύπτουν από τα αποτελέσματαενός ad hoc βιο-φυσικού υποδείγματος για διαφορετικές εδαφοκλιματικές συνθήκεςκαι ποσότητες νερού άρδευσης. Ειδικότερα, παρουσιάζεται μια νέα μορφή ΘΜΠ πουστηρίζεται στη θεωρία της προσδοκώμενης χρησιμότητας και συνεπώς λαμβάνεταιρητά υπόψη ο οικονομικός κίνδυνος που αντιμετωπίζει ο παραγωγός εξαιτίας των δια-κυμάνσεων των αποδόσεων και των τιμών των προϊόντων. Η προτεινόμενη βιο-οικο-νομική μέθοδος εφαρμόστηκε στην περιοχή της Καρδίτσας σε δείγμα καπνοπαραγωγι-κών εκμεταλλεύσεων, προκειμένου, αφενός να διαπιστωθεί η αξιοπιστία και ηπροβλεπτική ικανότητα του υποδείγματος και αφετέρου να αναλυθεί ο βαθμός της συ-νέργειας/συμπληρωματικότητας, ή αντίθεσης μεταξύ των συνεχών μεταρρυθμίσεωντης Κοινής Αγροτικής Πολιτικής (ΚΑΠ) και της Οδηγίας Πλαίσιο για το Νερό (ΟΠΝ) σεσχέση με την εξοικονόμηση νερού άρδευσης σε διάφορα πιθανά σενάρια τιμολόγησηςνερού. Τα αποτελέσματα της ανάλυσης δείχνουν πως η ΚΑΠ πιθανώς να αποτελέσειτροχοπέδη στους στόχους της ΟΠΝ για ορθολογικότερη διαχείριση των υδάτων, αν ητιμή του νερού άρδευσης περιοριστεί σε επίπεδα μικρότερα των 0.04€/m3. Επίσης, οισυνδεδεμένες ενισχύσεις του βαμβακιού προκαλούν σημαντική στρέβλωση του «σήμα-τος των τιμών» που λαμβάνουν οι παραγωγοί, με αποτέλεσμα να ευνοείται η εξάπλωσητης καλλιέργειας εις βάρος των υπολοίπων αρδευομένων καλλιεργειών. Τέλος, η περι-φερειοποίηση δεν οδηγεί σε εξοικονόμηση νερού άρδευσης, ενώ εμφανίζει μειωμένηοικονομική αποδοτικότητα λόγω της απώλειας ενός σταθερού και βέβαιου εισοδήμα-τος, γεγονός που πιθανώς να οδηγήσει τους παραγωγούς σε καλλιεργητικές επιλογέςπου μειώνουν την έκθεση τους στον οικονομικό κίνδυνο.
Η καλλιτεχνική μορφή του Leo Brouwer και η μουσική του για σόλο κιθάρα
Authors: Χιζάρης Κωνσταντίνος
Published: August 2021

Ο Leo Brouwer αποτελεί μια περίπτωση του οποίου το συνθετικό έργο διακρίνεται για την υψηλή καλλιτεχνική του αξία και ταυτόχρονα συνιστά ένα φάρο αναφοράς για το σημερινό συνθέτη με την εν γένει στάση του στην επικρατούσα πολυπολιτισμική πραγματικότητα. Στο 1ο μέρος του θεωρητικού υπομνήματος δίνεται το στίγμα του Κουβανού συνθέτη μέσα από το περιβάλλον στο οποίο έδρασε και τις επιρροές, μουσικές και εξωμουσικές, που αφομοίωσε στο καλλιτεχνικό του έργο. Με έμφαση στα έργα του για σόλο κιθάρα, επιχειρείται μια καταγραφή των στυλιστικών του χαρακτηριστικών με την ταυτόχρονη κατάτμηση της συνθετικής του δραστηριότητας σε τέσσερις (4) συνθετικές περιόδους. Στο 2ο μέρος λαμβάνει χώρα ανάλυση δύο αντιπροσωπευτικών έργων του, τα οποία είναι ήδη διεθνώς καθιερωμένα στο κιθαριστικό ρεπερτόριο: το Elogio de la Danza και το La Espiral Eterna από την πρώτη και δεύτερη συνθετική του περίοδο αντίστοιχα. Στο 3ο μέρος παρουσιάζεται μια συνοπτική ανάλυση του έργου μου “Κοντσέρτο για κλασική κιθάρα και μεγάλη συμφωνική ορχήστρα – Αφιερωμένο στον Leo Brouwer”. Γίνεται αναφορά στα μουσικοτεχνικά δεδομένα του έργου, στο μοτιβικό και συνηχητικό υλικό, στις συνθετικές τεχνικές, αλλά στις και ιδιαίτερες τεχνικές εκτέλεσης, όπου αυτές χρησιμοποιήθηκαν. Η καλλιτεχνική πρόθεση του γράφοντα ως συνθέτη, η οποία σχετίζεται άμεσα με το ίδιο το έργο και το ηχητικό του αποτέλεσμα, γίνεται αντιληπτή μέσα από την καταγραφή κάποιων σκέψεων και προβληματισμών αναφορικά με τη σχέση του δημιουργού με το παρελθόν, την αισθητική προοπτική του έργου και τέλος, τη λειτουργία της Τέχνης σε σχέση με το κοινωνικό σύνολο και την πραγματικότητα που το περιβάλλει.
Οπτικές ιδιότητες και ιδιότητες μεταφοράς κβαντικών συρμάτων σχήματος V
Authors: Τσέτσερη Μαρία
Published: August 2021

Ανάμεσα στα «ρεαλιστικά» κβαντικά σύρματα GaAs/AlGaAs, εκείνα των οποίων η διατομή έχει σχήμα V περιλαμβάνονται ανάμεσα στα καλλίτερης ποιότητας, διότι παρουσιάζουν τη μικρότερη ενδοεπιφανειακή τραχύτητα, γεγονός το οποίο επιδρά σημαντικά τόσο στις οπτικές όσο και στις ιδιότητες μεταφοράς τους.Παρουσιάζεται μια θεωρητική ανάλυση με σκοπό: τη διερεύνηση – ερμηνεία πειραματικών αποτελεσμάτων που αφορούν φάσματα φωτοφωταύγειας και μικρο-φωτοφωταύγειας. Το μοντέλο που αναπτύσσεται βασίζεται στην ύπαρξη μικροσκοπικών διακυμάνσεων σύστασης. Μελετάται η θεμελιώδης κατάσταση κβαντικών συρμάτων σχήματος V, ορθογωνίου και τετραγώνου με τη μέθοδο των πεπερασμένων διαφορών.Τέλος, διερευνάται και υπολογίζεται η ευκινησία σε χαμηλές θερμοκρασίες κβαντικών συρμάτων σχήματος V, απαλλαγμένων προσμίξεων λαμβάνοντας υπόψη τους δύο κυρίαρχους μηχανισμούς σκέδασης: Σκέδαση εξαιτίας της ενδοεπιφανειακής τραχύτητας και εξαιτίας αταξίας κράματος λαμβάνοντας υπόψη ή όχι τη θωράκιση των φορέων για κατάληψη μίας ή περισσότερων υποζωνών.
Φως ιλαρόν
Authors: Μότσιανος Ιωάννης
Published: August 2021

Αντικείμενο της παρούσας διδακτορικής διατριβής αποτελεί ο τεχνητός φωτισμός στο Βυζάντιο. Ο τεχνητός φωτισμός σε όλη τη βυζαντινή και μεταβυζαντινή περίοδο ταυτίζεται με τη φωτιά, καθώς ό,τι φώτιζε έκαιγε και ό,τι έκαιγε φώτιζε. Στο πρώτο κεφάλαιο παρουσιάζεται ο ρόλος που διαδραμάτιζαν ως φωτιστικό μέσο οι φωτιές. Το πιο απλό μέσο, η ανοιχτή φωτιά, κατά περίσταση, λειτουργούσε στο ύπαιθρο ως κύριο φωτιστικό μέσο. Οι εστίες, μόνιμες και φορητές, σε ορισμένες μόνο περιπτώσεις εξυπηρετούσαν τον φωτισμό και ακόμη και σ’ αυτές με συμπληρωματικό τρόπο.Το δεύτερο κεφάλαιο αναφέρεται στους πυρσούς που αποτέλεσαν την απλούστερη μορφή φωτιστικών μέσων. Διακρίνονται σε αυτούς που αποτελούνταν εξ ολοκλήρου από αναλώσιμο υλικό και τους πυρσούς που ήταν επαναχρησιμοποιήσιμοιΤο επόμενο κεφάλαιο αφορά τα κεριά, τόσο αυτά από ζωικό λίπος όσο και τα μελισσοκέρια, τα οποία αποτέλεσαν σαφώς μία μετεξέλιξη των πυρσών. Η ευχάριστη οσμή του μελισσόκερου σε συνδυασμό με την ελάχιστη εκπομπή καπνού τα κατέστησαν ιδιαίτερα προσφιλή ώστε να υιοθετηθούν άμεσα από τη χριστιανική Εκκλησία. Το τέταρτο κεφάλαιο περιλαμβάνει τα λυχνάρια τα οποία συνεχίζοντας μία παράδοση αιώνων αποτέλεσαν ένα από τα συνηθέστερα μέσα φωτισμού στο Βυζάντιο. Στην Πρώιμη Βυζαντινή περίοδο τα πήλινα, κατασκευασμένα με πήλινες ή γύψινες μήτρες λυχνάρια ήταν σαφέστατα αυτά που κυριάρχησαν και αποτέλεσαν την πλειονότητα των φωτιστικών σκευών. Η παραγωγή με μήτρα αποτέλεσε μία αξιοσημείωτη παρένθεση στη διαχρονική σχεδόν κυριαρχία των τροχήλατων λυχναριών από την περίοδο της εμφάνισής τους και έπειτα και είχε ως αποτέλεσμα να τεθεί στο περιθώριο η παραγωγή των τροχήλατων λυχναριών. Τα μετάλλινα, κλειστού τύπου, λυχνάρια είναι παρόμοια με τα πήλινα με τη διαφορά ότι στα μετάλλινα προσέθεταν συνήθως ένα κάλυμμα για την οπή πλήρωσης και κατά περίσταση διαμόρφωναν έναν ανακλαστήρα επάνω από τη λαβή και έναν «κολεό», δηλαδή μία ειδική υποδοχή, για να προσαρμόζεται το λυχνάρι στην αιχμηρή απόληξη των μετάλλινων λυχνοστατών. Στο πέμπτο κεφάλαιο παρουσιάζονται οι καντήλες, δηλαδή, φωταγωγά δοχεία, ανοιχτού σχήματος χωρίς μυκτήρα, στα οποία το ελλύχνιόν τους, μέσω του οποίου καιγόταν το καύσιμο, βρισκόταν εντός του χείλους του σκεύους και όχι επάνω από αυτό ή έξω από αυτό όπως συνέβαινε με τα λυχνάρια. Οι γυάλινες καντήλες αποτέλεσαν την πιο μεγάλη επινόηση της Ύστερης Αρχαιότητας στο θέμα του φωτισμού. Πράγματι αυτές εμφανίστηκαν από τις αρχές του 3ου αι. στην Αίγυπτο και στην Ανατολική Μεσόγειο και άρχισαν να συναγωνίζονται τα λυχνάρια. Στο έκτο κεφάλαιο παρατίθενται όσα αφορούν τα μέσα υποστήριξης ή ανάρτησης των φωτιστικών. Η εξέλιξη των αντικειμένων υποστήριξης ή ανάρτησης των φωτιστικών σχετίζεται άμεσα με την εξέλιξη των φωτιστικών ειδών και αναπόφευκτα προκύπτει ως άμεσο επακόλουθό της. Το επόμενο κεφάλαιο αφορά τα φανάρια ως μέσα προστασίας των φωτιστικών πηγών ενώ το όγδοο και τελευταίο κεφάλαιο τα μέσα συντήρησης των φωτιστικών, δηλαδή τα αναλώσιμα υλικά για τη συντήρηση των φωτιστικών και τα εξαρτήματα για την πλήρωση, την καλή λειτουργία, τη συντήρηση και την κατάσβεση των φωτιστικών.
Έλληνες τραπεζίτες στην εξυπηρέτηση του τουρκικού χρέους
Authors: Παπάζογλου Κυριάκος
Published: August 2021

Η εργασία εξετάζει τον ρόλο και τη συμμετοχή ελληνικών επιχειρηματικών ομίλων με έδρα την Οθωμανική Τουρκία στην εξυπηρέτηση του τουρκικού χρέους εστιάζοντας στην περίοδο αποκλεισμού του τουρκικού δημοσίου από τις ξένες χρηματαγορές μεταξύ 1876-81 που ακολούθησε την μερική παύση πληρωμών του Οκτωβρίου του 1875. Συγκεκριμένα, μελετάει, με βάση βασικές αρχές επενδυτικής στρατηγικής και διαχείρισης επενδυτικού κινδύνου (risk management) σε σχέση με το μεταβλητό δημοσιονομικό περιβάλλον της Οθωμανικής Τουρκίας, την επενδυτική στρατηγική συγκεκριμένων διεθνών επενδυτικών σχημάτων μέσα σε δίκτυο ελληνικών συμφερόντων, ιδιαίτερα τη συμμετοχή τους στον μονοπωλιακό υψηλού κινδύνου (high risk) δανεισμό του τουρκικού δημοσίου μεταξύ 1875-79. Μετά από ανάλυση των κριτηρίων επιμερισμού χορηγήσεων των υπό εξέταση χρηματο-οικονομικών μονάδων και του ιστορικού των πιστωτικών χορηγήσεων προς το τουρκικό δημόσιο η εργασία καταλήγει στο συμπέρασμα ότι στις προνομιακές συμβάσεις δανεισμού προς το τουρκικό κράτος συμπεριλαμβάνονταν και μη-οικονομικά κριτήρια προς όφελος των γενικών ή ειδικών ελληνικών συμφερόντων στην ευρύτερη περιοχή. Η εργασία βασίζεται στη συγκριτική μελέτη και ανάλυση επίσημων και ανεπίσημων στοιχείων και πληροφοριών από πρωτογενείς και δευτερογενείς πηγές.
Ο ρόλος του γονιδίου JunB στην παθογένεια του αναπλαστικού λεμφώματος απο μεγάλα κύτταρα
Authors: Ατσαβές Βασίλειος
Published: August 2021

Το (ALK+) αναπλαστικό λέμφωμα απο μεγάλα κύτταρα (ΑΛΜΚ) (anaplastic large cells lymphoma, ALCL) πολύ συχνά φέρει την χρωμοσωμική μετατόπιση t(2;5) που οδηγεί στην υπερέκφραση και ενεργοποίηση της ογκοπρωτείνης NPM-ALK. Προηγούμενες μελέτες έχουν δείξει οτι η NPM-ALK είναι ικανή να ενεργοποιήσει την κινάση ERK και να προκαλέσει την έκφραση της πρωτείνης JunB μέσω του μεταγραφικού παράγοντα Ets-1. Παράλληλα, το JunB αλληλεπιδρά κατευθείαν με τον υποκινητή του γονιδίου CD30, μέλος της οικογένειας πρωτεινών TNF, προκαλώντας άνοδο στα επίπεδα του CD30, γεγονός που χαρακτηρίζει όλους ανεξαιρέτως τους NPM-ALK+ ΑΛΜΚ όγκους. Στη παρούσα μελέτη, δείχνουμε για πρώτη φορά ότι, εκτός απο τον μεταγραφικό έλεγχο μέσω του μονοπατιού ERK/Ets, το JunB παρουσιάζει επίσης και γονιδιακή ενίσχυση σε NPM-ALK+ ΑΛΜΚ όγκους, συνεισφέροντας κατ’ αυτό το τρόπο στην παρατηρούμενη υπερέκφραση της πρωτεινης JunB. Δείχνουμε επίσης σε αυτή τη μελέτη οτι το JunB και το CD30 μπορούν να συνεισφέρουν σημαντικά στην αυξημένη ενεργότητα πρόσδεσης των μεταγραφικών παραγόντων AP-1 , που παρατηρείται στο (ALK+) ΑΛΜΚ και προάγουν τον κυτταρικό πολλαπλασιασμό μέσω ρύθμισης του κυτταρικού κύκλου in vitro. Αποσιώπιση του γονιδίου JunB με την χορήγηση ειδικού siRNA συσχετίστηκε με αναστολή του κυτταρικού κύκλου στην φάση G1/S ενώ συνοδεύτηκε και απο μείωση των Κυκλινών A, D2 και D3 και πτώση στα επίπεδα των αναστολέων των κυκλινο-εξαρτώμενων κινασών (CDKI’s) p14 και p21 σε κυτταρικές σειρές απο (ALK+) ΑΛΜΚ. Επιπρόσθετα, η αποσιώπιση του γονιδίου JunB οδήγησε σε μείωση της ικανότητας σχηματισμού αποικιών, καταδεικνύοντας την «εν δυνάμει» ογκογόνο ικανότητα του στο (ALK+) ΑΛΜΚ. Παρόμοιες αλλαγές στον κυτταρικό κύκλο παρατηρήθηκαν και κατόπιν αποσιώπισης του CD30 ή μετά απο φαρμακολογική αναστολή της λειτουργίας του με το ειδικό μονοκλωνικό αντίσωμα SGN-30, το οποίο επιπροσθέτως είχε ως αποτέλεσμα και αυξημένη απόπτωση στο (ALK+) ΑΛΜΚ in vitro σύστημα μας. Η αποσιώπιση του JunB ευαισθητοποίησε επίσης τα κύτταρα του (ALK+) ΑΛΜΚ σε τυπικα χημειοθεραπευτικά μέσα. Συνολικά, τα ευρήματα μας δείχνουν οτι το JunB μπορεί να έχει ογκογόνες ιδιότητες μέσω ρύθμισης του κυτταρικού κύκλου, κυτταρικού πολλαπλασιασμού και επιβίωσης των κυττάρων του (ALK+) ΑΛΜΚ ενώ αυτές οι βιολογικές επιδράσεις μπορεί ώς ένα βαθμό να οφείλονται στην σηματοδότηση μέσω του CD30, καθιστώντας ουσιώδη την χρήση θεραπειών έναντι του CD30 σε αυτού του είδους τα λεμφώματα.
Η ιταλική πολιτισμική επιρροή των μεταφράσεων στην Κοβεντάρειο δημοτική βιβλιοθήκη της Κοζάνης
Authors: Σπυριδωνίδης Ηλίας
Published: August 2021

Σκοπός της διατριβής με τίτλο «Η ιταλική πολιτισμική επιρροή των μεταφράσεων στην Κοβεντάρειο Δημοτική Βιβλιοθήκη της Κοζάνης» ήταν η μελέτη, περιγραφή και ανάλυση του corpus των μεταφράσεων από τα ιταλικά στα ελληνικά και η διερεύνηση της πολιτισμικής επιρροής που άσκησαν στο Νεοελληνικό πολιτισμικό σύστημα εισαγωγής μέσω της διακειμενικής λειτουργίας στη δημιουργία κανόνα. Η έρευνα ανέπτυξε και έδειξε ότι χρήση του γεωπολιτισμικού μοντέλου συστημικής προσέγγισης, περιγραφής και ανάλυσης της διαπολιτισμικής επιρροής των μεταφράσεων αποτελεί ένα χρήσιμο εργαλείο της γεωπολιτικής της μετάφρασης.
Διάγνωση της περιφερικής αγγειοπάθειας σε άτομα με σακχαρώδη διαβήτη τύπου 2
Authors: Ελευθεριάδου Ιωάννα
Published: August 2021

Δεδομένα και σκοπός:Η περιφερική αγγειοπάθεια (ΠΑ) αποτελεί έναν από τους σημαντικότερουςπαράγοντες κινδύνου για την εμφάνιση έλκους στα κάτω άκρα των ασθενών μεσακχαρώδη διαβήτη. Η μέτρηση του κνημοβραχιόνιου δείκτη (ΑΒΙ, anklebrachialindex) και του δείκτη δακτυλικών πιέσεων (ΤΒΙ, toe-brachial index)είναι οι πιο συχνά χρησιμοποιούμενες μέθοδοι για την ανίχνευση της ΠΑ σεασθενείς με διαβήτη. Παρόλα αυτά, ακόμα υπάρχουν αμφιβολίες σχετικά μετην ακρίβειά τους. Σκοπός της παρούσας μελέτης ήταν να αξιολογήσουμε τηναξιοπιστία διαφόρων αναίμακτων μεθόδων ανίχνευσης της ΠΑ σε ασθενείς μεσακχαρώδη διαβήτη τύπου 2 (ΣΔ2) και να εξετάσουμε αν η παρουσίαπεριφερικής νευροπάθειας (ΠΝ) ή νευροπάθειας του καρδιακού αυτονόμουνευρικού συστήματος (ΚΑΝ) επηρεάζει την ακρίβειά τους.Ασθενείς και μέθοδοι:Συνολικά έλαβαν μέρος στη μελέτη 180 άτομα (360 κάτω άκρα), 100 ασθενείςμε ΣΔ2 (μέση ηλικία 66,5 ± 8,7 έτη) και 80 άτομα χωρίς ΣΔ2 (μέση ηλικία 62,5± 8,7 έτη). Με τη χρήση ενός φορητού μηχανήματος υπερήχων Dopplerμετρήθηκαν οι συστολικές πιέσεις στην οπίσθια κνημιαία αρτηρία και με τηχρήση φωτο-πληθυσμογράφου οι δακτυλικές πιέσεις στο μεγάλο δάκτυλο τωνκάτω άκρων. Στη συνέχεια υπολογίσθηκαν ο ΑΒΙ και ο ΤΒΙ. Επιπλέον,μετρήθηκαν η διαδερμική τάση οξυγόνου (TcPO2) στη ραχιαία επιφάνεια καιτων δύο κάτω άκρων, καθώς και ο κορεσμός του περιφερικού αίματος σε οξυγόνο (SpO2) με παλμικό οξύμετρο στο δείκτη των άνω άκρων και στομεγάλο δάκτυλο των κάτω άκρων σε ύπτια θέση και στην ανύψωση τουσκέλους κατά 30 cm. Τιμές ABI <0,9, TBI ≤0,54, TcPO2 <40 mmHg και SpO2στο μεγάλο δάκτυλο <95% και με διαφορά >2% από τον μετρούμενο κορεσμότου δείκτη ή μείωση του κορεσμού κατά την ανύψωση των άκρων στα 30 cm>2% από τη μετρούμενη τιμή κορεσμού στην ύπτια θέση θεωρήθηκανπαθολογικές. Η διάγνωση της ΠΑ βασίστηκε στην παρουσία διφασικής,μονοφασικής ή επίπεδης κυματομορφής στην οπίσθια κνημιαία αρτηρία. Ηδιάγνωση της ΠΝ βασίστηκε στο δείκτη συμπτωμάτων, στο δείκτη ευρημάτωντης νευροπάθειας και στο ουδό αντίληψης των δονήσεων, ενώ της ΚΑΝ στις 4κλασσικές δοκιμασίες κατά Ewing.Αποτελέσματα:ΠΑ είχαν 41 ασθενείς με σακχαρώδη διαβήτη και 13 άτομα χωρίς σακχαρώδηδιαβήτη.Ο ABI ήταν η μέθοδος με τη μεγαλύτερη αξιοπιστία για τη διάγνωση της ΠΑστην παρούσα μελέτη. Ο TBI είχε λίγο χαμηλότερη ευαισθησία και ειδικότηταγια τη διάγνωση της ΠΑ σε σύγκριση με τον ΑΒΙ, ενώ η TcPO2 και ο SpO2 δενβρέθηκαν να είναι αξιόπιστες μέθοδοι για την ανίχνευση της ΠΑ. Η παρουσίαΠΝ ή ΚΑΝ δεν επηρέασε την αξιοπιστία του ΑΒΙ, ενώ η παρουσία της ΚΑΝμείωσε την ειδικότητα του ΤΒΙ. Συμπέρασμα:Η μέτρηση του ABI είναι η καλύτερη μέθοδος ανίχνευσης της ΠΑ σε ασθενείςμε ΣΔ2 αλλά και σε μη διαβητικά άτομα. Η παρουσία ΠΝ ή/και ΚΑΝ σεασθενείς με σακχαρώδη διαβήτη δεν επηρεάζει την αξιοπιστία της μεθόδου.
Ανάπτυξη μεθοδολογίας ψευδοσυμπιεστότητας για την πρόλεξη μη μόνιμων τρισδιάστατων αεροδυναμικών ροών
Authors: Βραχλιώτης Σωκράτης
Published: August 2021

Σκοπός της εργασίας είναι η ανάπτυξη μίας αριθμητικής μεθοδολογίας ψευδοσυμπιεστότητας για την πρόλεξη μη μόνιμων τρισδιάστατων αεροδυναμικών ροών. Χρησιμοποιούνται οι κατά Reynolds ολοκληρωμένες εξισώσεις Navier-Stokes για ασυμπίεστο ρευστό. Για τη μοντελοποίηση των τάσεων Reynolds χρησιμοποιείται η υπόθεση Boussinesq με την εισαγωγή της τυρβώδους συνεκτικότητας, για τον υπολογισμό της οποίας χρησιμοποιούνται τα μοντέλα τύρβης Spalart-Allmaras, k-ω-TNT και k-ω-SST. Οι εξισώσεις διακριτοποιούνται με ένα συντηρητικό σχήμα πεπερασμένων όγκων σε υβριδικά μη δομημένα πλέγματα. Για τους μη συνεκτικούς όρους ροής χρησιμοποιείται ανάντι σχήμα παρεμβολής τρίτης τάξης ακρίβειας και για τους συνεκτικούς όρους κεντρικό σχήμα δεύτερης τάξης ακρίβειας. Στο φυσικό χρόνο χρησιμοποιείται πεπλεγμένο σχήμα δεύτερης τάξης ακρίβειας, ενώ στον ψευδοχρόνο χρησιμοποιείται πεπλεγμένο σχήμα Euler πρώτης τάξης ακρίβειας. Οι παράγωγοι των μεταβλητών επίλυσης υπολογίζονται με τη μέθοδο των ελαχίστων τετραγώνων και το θεώρημα απόκλισης Green-Gauss. Το μη γραμμικό σύστημα εξισώσεων που προκύπτει από τη διακριτοποίηση επιλύεται με τη μέθοδο Newton. Αναπτύσσεται μέθοδος επιτάχυνσης της κατασκευής της απαιτούμενης δομής δεδομένων του σειριακού επιλύτη της ροής. Αναπτύσσεται επίσης παράλληλος αλγόριθμος επίλυσης για επιτάχυνση της σύγκλισης. Η ανταλλαγή δεδομένων βελτιστοποιείται για την καλή κλιμάκωση του κώδικα και την αποφυγή αδιεξόδων. Ο επιλύτης πιστοποιείται με την πρόλεξη γνωστών πεδίων ροής από τη βιβλιογραφία και γίνεται σύγκριση με αντίστοιχα πειραματικά και αριθμητικά αποτελέσματα. Προσδιορίζεται επίσης η παρατηρούμενη χωρική και χρονική ακρίβεια της μεθοδολογίας και εξακριβώνεται η διαφάνειά της στα υβριδικά πλέγματα. Η μεθοδολογία αποδείχθηκε διαφανής στα υβριδικά πλέγματα με παρατηρούμενη χωρική και χρονική τάξη ακρίβειας ίση με δύο. Τα αριθμητικά αποτελέσματα της παρούσας μεθοδολογίας βρέθηκαν σε καλή συμφωνία με αντίστοιχα αριθμητικά και πειραματικά αποτελέσματα της βιβλιογραφίας. Στα προβλήματα τυρβώδους ροής που εξετάστηκαν, η χρήση της μεθόδου ελαχίστων τετραγώνων για την ανακατασκευή των δεδομένων αποδείχθηκε πιο εύρωστη από το θεώρημα απόκλισης Green. Η μέθοδος επιτάχυνσης της κατασκευής της δομής δεδομένων έδωσε σημαντική επιτάχυνση. Η κλιμάκωση του παράλληλου αλγόριθμου αυξάνεται με την αύξηση του υπολογιστικού φορτίου και αποφεύγονται τα αδιέξοδα. Επιτεύχθηκαν συντελεστές επιτάχυνσης 20÷24 με χρήση 32 διεργασιών.